google/wiki40b huggingface dataset:
Jonáš Bohumil Guoth

Životopis

Bol príslušníkom liptovského šľachtického rodu Guoth s predikátom z Gôtovian (Guoth de Guothfalva). V roku 1833 založil v Pešti prvú Společnost lekársku-slovanskú v Uhorsku. V roku 1836 absolvoval štúdium medicíny v Pešti. Neskôr pôsobil ako lekár v Hybiach. Jonáš bol uvedomelý Slovák, ktorý rozširoval slovenské a slovanské knihy a časopisy. Najskôr bol zástanca slovanskej myšlienky Jána Kollára, do ktorého Spievaniek prispieval liptovskými i nitrianskymi piesňami. Neskôr blízko spolupracoval s Ľudovítom Štúrom. V roku 1848 sa zúčastnil slovenského pohybu, od júna 1848 bol väznený v Segedíne. Potom sa ako dobrovoľník participoval v slovenských výpravách v rokoch 1848 – 1849. Guoth bol v matičnom období aktívny účastník a mecenáš národných, politických a buditeľských podujatí. V roku 1861 kandidoval na poslanca uhorského snemu. Bol funkcionár spolku Tatrín a Matice slovenskej. V zdravotníckej výchove vykonal záslužnú činnosť. Doktorskú dizertáciu o všeobecných základoch terapie vydal tlačou roku 1836 v Pešti. Články publikoval v časopise České múzeum (1833) a v literárnej prílohe Orol tatranský (1847 – 1848). Príspevkom Slovo čítacích knihovnách slovenských v Uhrách, ktoré vydal v roku 1836 v Hronke, významne ovplyvnil zakladanie ľudových knižníc na Slovensku. Jeho práca Včelárstvo pod Kriváňom zostala len v rukopise.

Ocenenie

Od roku 1974 udeľuje ministerstvo zdravotníctva SR ku dňu lekárov rezortné vyznamenanie – Medailu Jonáša Bohumila Guotha.
Hadrián III.

Život

Po Marinovej smrti sa stal pápežom 17. mája 884 Hadrián III, syn vznešeného Rimana Benedikta z Via Lata, muž vraj podľa zmýšľania talianskeho. Pripisujú sa mu dve ustanovenia, avšak o ich pravosti nie sú dôkazy. Ustanovil, že zvolený pápež má byť posvätený bez potvrdenia cisára, a budúci cisár má byť niektoré z talianskych kniežat. Cisár Karol Tučný bol bezdetný. Nijak ako cisár nepomohol proti Saracénom, a preto sa ozývali hlasy aby budúci cisár bol Talian a aby mu na oslobodení Talianska spod Saracénskeho vplyvu viac záležalo. Vojvodovia Kvido a Berengar túžili po cisárskom tróne. Kvido našiel u cisára milosť a v roku 844 bol dosadený do spoletského vojvodstva. Začiatkom roka 885 odišiel cisár z Pávie do Nemiec, a chcel vo Wormse vysporiadať otázku nástupníctva a zosadiť pár nepohodlných biskupov. Na snem pozval cisár aj Hadriána. Pápež však sa vydal na cestu, ale pri osade Vilczachara (San Cesaro) ,na severe Itálie neďaleko Modeny ochorel a zomrel v auguste alebo septembri 885. Bol pápežom 1 rok a asi 4 mesiace. 
Za jeho pontifikátu bol Rím postihnutý suchom, kobylkami, hladomorom a krvavými šarvátkami miestnych šľachticov. Jeden z nich, povestný boháč Gregor z Aventina bol zavraždený na svätopeterskom námestí. 
Bol pochovaný v kláštore Nonantola pod hlavným oltárom. Jeho kult potvrdil v roku 1892 pápež Lev XIII.. Hadrián má sviatok 8. júla, predtým 7. septembra.
1. liga hádzanárov 2006/07

Systém súťaže

Systém súťaže sa oproti predchádzajúcej sezóne zmenil. Hrala sa opäť iba základná časť, ktorá pozostávala z 22 kôl a v ktorej sa každý tím s každým stretol raz doma a vonku. 2 najlepšie družstvá postúpili do prelínacej súťaže o účasť v extralige, kde sa stretli s dvoma poslednými tímami extraligy.
Arçais

Poloha

Obec má rozlohu 15,12 km². Najvyšší bod je položený 36 m n. m. a najnižší bod 1 m n. m.

Obyvateľstvo

Počet obyvateľov obce je 612 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Darwinova cena

Darwinova cena (ang. Darwin Award) je ironické ocenenie pre ľudí, „ktorí sa zaslúžili o zlepšenie ľudského genofondu tým, že sa z neho sami odstránili hlúpym spôsobom“. Cena je pomenovaná po Charlesovi Darwinovi, zakladateľovi evolučnej biológie. Nejde o žiadne hmotné ocenenie, udeľuje sa na internetovej stránke DarwinAwards.com iba ako určité (obvykle posmrtné) uznanie.
Princípom ceny je predpoklad, že ľudská hlúposť, ktorá spôsobí smrť svojmu nositeľovi, je daná geneticky a v duchu Darwinovej teórie prirodzeného výberu sa tak tento nebezpečný gén odstraňuje.
Príbehy ľudí, ktorí si sami privodili kurióznu smrť neuveriteľne hlúpym spôsobom, spočiatku kolovali len pomocou e-mailu. V roku 1993 ich americká biologička Wendy Northcuttová začala zbierať a neskôr založila web DarwinAwards.com, na ktorom sa ceny udeľujú.
Hlavné námestie (Bratislava)

Významné objekty

Hlavné námestie je mimoriadne bohaté na historické a kultúrne pamiatky, nachádza sa tu niekoľko palácov. Najvýznamnejším objektom námestia je historická budova Stará radnica, v jednotlivých objektoch sídli veľvyslanectvo Japonska, Grécka a Francúzska. 
Stojí tu Palác Uhorskej eskontnej a zmenárenskej banky, Paluďaiov palác, Aponiho palác tvoriaci časť Starej radnice, Miestodržiteľský palác a Kutscherfeldov palác.

Súčasnosť

Na hlavnom námestí sa od konca 20. storočia každoročne konajú koncerty pri príležitosti silvestrovských osláv a iné kultúrne podujatia, vianočné a veľkonočné a iné trhy.
Skautská družina

Radca

Robí program spolu so zástupcom, čo sa bude diať na družinovke a je vedúcou postavou družiny.

Zástupca radcu

Aktívne pomáha radcovi a má na starosti vačšinou administráciu (bodovanie, registrácia a správy, čo sa bude diať a aké akcie budú v najbižšej dobe).

Pokladník

Spravuje družinové peniaze (väčšina družín nemá pokladníka, lebo v zbore je jeden hlavný a on má na starosti všetký financie).

Nástenkár

Má nastarosti družinovú nástenku (ak družina vlastne má) a pravidelne ju obnovuje.

Kronikár

Jeho funkciou je zase písať do kroniky o družinovkách a akciách, ale ja to asi najmenej populárna činnosť (u chlapčenských družinách), ale niekoho to baví.

Redaktor

To je trochu populárnejšie než kronikár, ale je to ťažká funkcia, lebo má na starosti družinový alebo oddielový časopis.

Fotograf

On má nastarosti dokumentáciu družinoviek a akcii, je to veľmi oblúbená funkcia, ale vyžaduje aj trochu zručnosti s fotením.

Horský vodca

Túto funkciu nemajú v družinách až tak často, ale skôr v oddiely. Má na starosti plánovanie a trasu výprav.

Zdravotník

Jedna z ťažkých funkcii, lebo potrebuje mať na začiatku podrobnú prípravu. Zdravotník má na starosti lekárničku a keď sa niečo stane, tak ošetrenie zranenia.
Na Slovensku je asi 1200 družín.
Cílium (bunka)

Cílium (iné názvy: brva, riasa, riasinka , cília , cilium; lat. cilium, mn. č. cilia) je vlasovitá jemná bunková organela vyskytujúca sa vo väčšom počte na živočíšnych bunkách, slúžiaca buď na pohyb bunky alebo na vytváranie vodného prúdu pri bunke (a tým napríklad na priháňanie potravy).
Cíliá sú typické pre mnoho taxónov prvokov (Protozoa), ďalej pre primitívne mnohobunkovce (Placozoa, Acnidaria, Rotifera, Plathelminthes...) a niektoré larvy (napríklad u mechúrnikov Coelenterata), ale aj chordátov (napr. hviezdovky – Asteroidea), a vyskytujú sa aj napr. v riasinkovom epiteli a vajcovode stavovcov. Kmeň Gastrotricha, po slovensky brušnobrvovky, bol pomenovaný podľa niekoľkých radov bŕv, ktoré majú ich zástupcovia na brušnej strane tela.

Stavba

Skladajú sa z mikrotubulov. 2 centrálne mikrotubuly obkolesuje 9 párov obvodových mikrotubulov. Celá táto štruktúra je ponorená do základnej matrix obklopenej membránou, ktorá prechádza do cytoplazmatickej membrány. Na báze cílií je uložené bazálne teliesko – kinetozóm, ktoré je tvorené deviatimi tripletmi mikrotubúl (vzniklo z centriolu). Bazálne teliesko sa zúčastňuje na tvorbe a diferenciácii bŕv. Cíliá môžu pokrývať celé telo, byť usporiadané do radov alebo obklopovať "bunkové ústa" – cytostóm.

Význam

Cíliá slúžia u primitívnych skupín na pohyb, ale i priháňanie potravy k cytostómu. U vývojovo vyspelejších živočíchov sa vyskytujú napríklad vo fylogeneticky starých gliových bunkách a pravdepodobne umožňujú pohyb mozgovo-miechového (cerebro-spinálneho) moku. Bunky s cíliami, tzv. obrvený epitel, sa nachádzajú aj vo vývodoch žliaz, v tráviacej trubici, vo vajcovodoch, dýchacích cestách a inde. Vždy zaisťuje transport látok určitým smerom. Zmyslové brvy sú súčasťou zmyslových orgánov, konkrétne rovnovážno-polohového orgánu – statocysty a chemoreceptorov.
Ambert (obec)

Poloha

Obec má rozlohu 60,48 km². Najvyšší bod je položený 1 365 m n. m. a najnižší bod 514 m n. m.

Obyvateľstvo

Počet obyvateľov obce je 6 869 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tennie

Poloha

Obec má rozlohu 33,13 km². Najvyšší bod je položený 189 m n. m. a najnižší bod 84 m n. m.

Obyvateľstvo

Počet obyvateľov obce je 1 023 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Triréma

Triréma (iné názvy: trojveslica, trojradová veslica, triéra, zriedkavo trojradovka) je staroveká alebo stredoveká veslica s vesliarmi umiestnenými v troch radoch nad sebou. Triréma v užšom zmysle označuje len príslušné rímske a stredoveké lode, triéra v užšom zmysle len príslušné grécke lode.
Ako prví tieto vojnové lode postavili grécki stavitelia okolo roku 700 pred Kr., podľa niektorých historikov okolo roku 500 pred Kr. V Grécku mali v troch radoch nad sebou vyše 150 veslárov, pentekontéra mala iba 50. Jedno veslo obsluhovali dvaja až traja veslári, na pentekontére každé veslo obsluhoval jeden veslár.
Triéra preto bola rýchlejšia, čo hralo vo vojnách veľkú rolu, lebo sa zvyšoval úder čeleňového bodca.

Dejiny

Okrem dopravných plavidiel sa v staroveku rozvíjala aj výroba vojnových lodí. Stavali sa masívne lode schopné prevážať veľký náklad, ale aj rýchle, ktoré mali tvar vretena. Oba typy mali plachty, veslá a kormidlo. Ale vojnové lode sa nemohli spoliehať len na vietor a vodné prúdy, tak ako obchodné lode. Z toho dôvodu boli vojnové lode vybavené viacerými radmi vesiel, ktoré im umožňovali rozmanitejšie a obratnejšie manévre.
Vojnové lode konštruovali všetky stredomorské národy. Grécki bojovníci sa do Tróje plavili pravdepodobne na galérach – lodiach s jedným radom vesiel. Feničania, Etruskovia a neskôr aj Gréci stavali lode s dvoma radmi vesiel. Tak vznikla mimoriadne obratná dvojveslica. Gréci pokračovali v zdokonaľovaní tohto plavidla a vynašli trojveslicu – triéru, ktorá bola ťažšia než dvojveslica, a preto mala omnoho väčšiu údernú silu.
V roku 430 pred Kr. tristodesať gréckych triér pod vedením stratéga Temistokla v bitke pri Salamíne zničilo 1 207 (podľa Hérodota - veľmi nepravdepodobné) veľkých a neobratných perzských lodí s vysokými bokmi.
Kresťanská SLOVENSKÁ NÁRODNÁ STRANA

Vývoj strany

Prvý snem Kresťanskej Slovenskej národnej strany sa konal 31. mája 2014 na Trenčianskom hrade. Ako informovala strana v tlačovej správe, delegáti z celého Slovenska si zvolili ústredné orgány strany, za predsedu bol zvolený Ján Slota a podpredsedami sa stali Roman Stopka a Milan Frič. Do funkcie ústrednej tajomníčky snem menoval Janu Hurinovú.
Hneď po zaregistrovaní nového názvu sa proti K SNS ohradila Slovenská národná strana Andreja Danka. Krajský súd v Trenčíne zmenil v júni 2014 rozhodnutie okresného súdu a predbežným opatrením zakázal K SNS používať vo svojom názve slovné spojenie "SLOVENSKÁ NÁRODNÁ STRANA", ako aj skratku "SNS" až do právoplatného rozhodnutia v spore.

Volebné výsledky

Pod novým názvom sa Kresťanská Slovenská národná strana zapojila do volieb do Európskeho parlamentu v máji 2014, kde získala za 3 631 hlasov 0,64 percenta, čiže neprekročila prah zvoliteľnosti.
Do komunálnych volieb v novembri 2014 nasadila K SNS v Žiline, sídle strany, 24 kandidátov, ani jeden sa však do mestského zastupiteľstva nezískal, keď najviac hlasov (414) získal Dušan Voštenák.

Volebné preferencie

Volebné preferencie strany sú také nízke, že ich Štatistický úrad SR nezaznamenáva.
Heraltický potok (prírodná pamiatka)

Ochrana

Predmetom ochrany sú mokrade okolo Heraltického potoka s významnými rastlinnými spoločenstvami.
Trenčianska vrchovina

Vymedzenie

Podcelok zaberá západnú časť Strážovských vrchov, približne od Beluše po Jastrabské sedlo pri Trenčíne. Na severe susedí s Podmanínskou pahorkatinou, severozápadným smerom leží Ilavská a západným Trenčianska kotlina, všetko podcelky Považského podolia. Jastrabské sedlo na juhu oddeľuje Považský Inovec a jeho podcelok Vysoký Inovec, o niečo východnejšie krajina prechádza do Nitrianskej pahorkatiny, ktorá je podcelkom Podunajskej pahorkatiny. Východným smerom pokračujú Strážovské vrchy podcelkom Zliechovská hornatina.

Ochrana prírody

Východný okraj vrchoviny je súčasťou CHKO Strážovské vrchy, z maloplošných chránených území sa tu nachádza prírodná rezervácia Bindárka, Omšenská Baba, Ostrý vrch a Trubárka, prírodná pamiatka Jaskyňa pod Jeleňom, Machnáč a Mitická slatina.

Turizmus

Nevysoká a pomerne ľahko prístupná časť Strážovských vrchov je často cieľom menej náročných vychádzok a najmä v okolí miest je vnímaná ako lesopark. Turistických chodníkov je najviac v okolí Trenčína a Trenčianskych Teplíc, v iných častiach trasy smerujú k dominantám s možnosťou výhľadov (Ostrý vrch, Omšenská Baba, Vlčinec, Sokol a i.), či do vyšších častí pohoria. Z turisticky atraktívnych lokalít sú vyhľadávané kúpeľný areál v Trenčianskych Tepliciach i hrady v Trenčíne či Košeci.
Balašovci

Dejiny rodu

Balašovci zastávali posty županov v Honte, Tekove a v Gemeri. Pôvodné majetky mali pri Zvolene, v Honte aj v Novohrade, na Liptove v Paludzi a v Iľanove. Za kráľa Ondreja II. dostali Tepličku nad Váhom, Varín a Žilinu, ktorá potom pripadla Matúšovi Čákovi Trenčianskemu. Do vlastníctva získali opevnené hrady, ktoré mali na území Slovenska strategicky význam: Považskú Bystricu, Hričov, Starý hrad, Skalbiňu, Topoľčany a Plavecký hrad. Prvého do barónskeho stavu uviedli Melchiora Balašu. Predpokladá sa, že dostal aj Dračí rád a grófsky titul získal roku 1664. Najstarší doklad o erbe je pečať Jána Balašu. Kráľ Belo IV. vymenil rodu majetky v Paludzi a Iľanove za Modrý Kameň s okolím a za Balážske Ďarmoty (Balassagyarmat). Práve tie sa stali rodovým sídlom a odtiaľ aj meno Balašovci. Z rodu Balašovcov vzišli aj lúpežní rytieri, ktorí využívali najmä Považie aj Ďarmotský hrad (kapitán Imrich Balaša) a prepadávali pocestných. Svojvoľne vyberali poplatky za to, aby kupci mohli prekročiť územia, ktoré spravovali, bezdôvodné okrádali okolité panstvá a predchádzal ich zlovestný chýr. Tretím smerom rodu bol záujem o vzdelanie, ktoré absolvovali na viedenskom Tereziáne, Norimbergu alebo v Ríme. Z radu Balašovcov poznáme cirkevných hodnostárov, opátov, prepoštov, rozhľadených biskupov a najmä majstra poézie Valetína Balašu. Po Moháčskej bitke sa Balašovci načas stali prívržencami Jána Zápoľského proti Ferdinadovi I. Balašovcom z príbuzenstva vyplýval blízky vzťah k Turzovcom.
Klearetos z Élidy

Klearetos (starogr. Κλεάρετός – Klearetos) bol v starovekom Grécku olympijský víťaz v päťboji.
Klearetos z Élidy bol korunovaný olympijským vencom za víťazstvo v päťboji. Dátum jeho olympijského víťaztva je neznámy. V Olympii sa päťboj (penthatlon) zaradil do programu na 18. hrách v roku 708 pred Kr.. Antický päťboj, ktorý pozostával z hodu oštepom, hodu diskom, behu, skoku a zo zápasu, bol na olympijských i na ostatných hrách jednou z najväčšmi cenených disiplín.
Staroveký grécky cestovateľ a spisovateľ Pausanias uvádza, že počas prehliadky olympijskej Altidy videl i sochu olympionika Kleareta, ktorá stála vedľa kamenného voza Atéňana Glaukóna, olympijského víťaza v tethrippe.
Faverolles (Indre)

Poloha

Obec má rozlohu 41,41 km². Najvyšší bod je položený 154 m n. m. a najnižší bod 91 m n. m.

Obyvateľstvo

Počet obyvateľov obce je 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nečakali

Námet a kompozícia diela

Po dlhej neprítomnosti sa vracia do rodného domu z nútených prác politický väzeň, ktorého „nečakali“ - taký je námet obrazu. Zrazu stojí v izbe a jeho matka, manželka a deti v akomsi tichom napätí čakajú na prvé slovo, ktoré vypovie jeden z nich, ktoré zrazu uvoľní vnútorné nápätia panujúce v miestnosti a vypukne celkom prostá ľudská radosť zo stretnutia. No zatiaľ všetci čakajú na to prvé slovo a každý hľadá v očiach druhého odpoveď na svoje pocity a myšlienky.
Obraz obsahuje priamy sociálny odkaz zmyslu života a hlbokú psychologickú sondu do duše človeka. Repin sa tu prejavil ako majster psychologicko ladených scén. Je obdivuhodné ako sa mu podarilo vyriešiť úlohu nájsť pre každú z postáv na scéne, od matky až po slúžku a kuchárku, prirodzený pohyb a výraz. Rovnako skvele vyriešil priestor izby, kde každý detail poukazuje na typické prostredie pokrokovej inteligencie - napr. mapa Ruska na stene vpravo. Súčasne je obraz Repinovou víziou príchodu lepších čias symbolizovaných nielen príchodom hlavy rodiny ale aj použitím svetla a sviežich harmonických farieb, ktorými sú vymaľované steny miestnosti.
Prci, prci, prcičky (séria)

Séria filmov Prci, prci, prcičky je séria teenagerských komédií spoločnosti Universal Pictures. Séria zahŕňa pôvodný film Prci, prci, prcičky a jeho tri priame pokračovania a ďalšie štyri spin-off filmy.

Hlavné postavy

Prvé tri diely sa točia okolo Jima Levensteina (Jason Biggs), ktorý v prvom filme príde o panictvo, v druhom sa snaží si nezáväzne užívať a v treťom sa rozhodne oženiť so svojou vyvolenou. Dôležitou postavou týchto filmov je tiež Steve Stifler (Seann William Scott). Prostredníctvom jeho príbuzných je vysvetlená nadväznosť filmov. Hlavným hrdinom štvrtého dielu je jeho brat Matt (Tad Hilgenbrink), ktorý vyznáva rovnakú filozofiu ako Steve (túžia neustále po sexe a zábave). Vo filmoch Nahá míľa a Kozy, bobry a iné zvery je ústrednou postavou jeho bratranec Erik (John White), ktorý nie je "správny" Stifler, pretože na začiatku je ešte panic. V týchto filmoch reprezentuje "stiflerovský spôsob života" ďalší bratranec Dwight (Steve Talley). Posledný diel Stretávka sa opäť točí okolo postáv z pôvodnej trilógie. Jedinou postavou, ktorá sa objaví vo všetkých filmoch, je Jimov otec (Eugene Levy).
Zamrznutý kotol

Názov

Kotlu dalo názov Zamrznuté pleso pod Poľským hrebeňom, ktoré býva do neskorého leta pokryté ľadom a snehom.

Prírodopis

Na dne kotla je Zamrznuté pleso a o niečo ďalej na sever dve malé plieska Zamrznuté oká. Vody z kotla a Zamrznutého plesa najprv odtekajú pod zemou a potom bezmennými jarčekmi sa spájajú  s odtokom z Kačacieho plieska a jarčekmi Litvorovej priehyby a Litvorového plesa vo Svišťovej doline. Kotol je pravdepodobne najväčším v celých Tatrách, ktorý nemá povrchový odtok vody. Dlho do leta je pokrytý snehom a ľadom. Často býva navštevovaný turistami.

Turistika

Po  modrej turistickej značke z Lysej Poľany vedie popri pravom brehu Bielej vody lesná cesta (je aj pre starších turistov pohodlná) na Bielovodskú poľanu, kde v jej strede  stojí lesovňa. V hornej časti doliny, pod Bielovodskou vežou je Poľana pod Vysokou. Značkovaná cesta vedie Bielovodskou dolinou okolo Rozpadlín, Spismichalovej doliny, Litvorového žľabu, Rovienok, Svišťovej doliny, ktoré sú po ľavej strane turistického chodníka do Litvorovej doliny a do Zamrznutého kotla, kde sa cesty rozdeľujú po  modrej značke do Prielomu a na Zbojnícku chatu vo Veľkej Studenej doline a po  zelenej značke cez Poľský hrebeň do Velickej doliny a na Sliezsky dom.
Mecopteroidea

Mecopteroidea je rôzne definovaný taxón (klasifikovaný napríklad ako nadrad) holometabolného hmyzu.
Pôvodne (Chen 1946) zahŕňal taxóny Hymenoptera (blanokrídlovce) + Lepidoptera (motýle) + Mecoptera (srpice) . V neskorších systémoch zahŕňal napríklad taxóny Trichoptera (potočníky) + Lepidoptera (motýle) + Mecoptera (srpice). V aktuálnom systéme zahŕňa spravidla Mecoptera (srpice) + Siphonaptera (Aphaniptera, blchy) a prípadne aj Diptera ( dvojkrídlovce) a Strepsiptera (riasavce)
Spojler (automobil)

Spojler je prvok na niektorých automobiloch, ktorý má podobu výbežku z karosérie alebo prídavného prvku a slúži spravidla na zmenu prúdenia vzduchu okolo vozidla (potom sa volá aj aerodynamický stabilizátor) alebo má prípadne len dizajnové účely. Ak má podobu "predsunutej dosky", najmä dosky obtekanej vzduchom z oboch strán, nazýva sa aj prítlačné krídlo či krídlo. Niekedy sa prítlačné krídla nepovažujú za podmnožinu spojlerov, ale za samostatný termín existujúci popri spojleroch.
Najmä prítlačné krídla majú spravidla za účel zvýšenie prítlaku automobilu k vozovke, čo zlepšuje stabilitu a ovládateľnosť vozidla vo vyšších rýchlostiach.
Na vozidlách sú najznámejšie predovšetkým zadné spojlery (alebo zadné krídla) montované v zadnej časti vozidla (buď na odtrhovej hrane strechy alebo veka batožinového priestoru). Existujú však aj predné spojlery, ktoré majú za úlohu znižovať tlak vzduchu pod vozidlom. Predné spojlery bývajú menej nápadné a zvyčajne bývajú súčasťou predného nárazníka.
Ako každý aerodynamický prvok, aj spojlery podliehajú fyzikálnym zákonom dynamiky - každé krídlo musí mať presne určenú geometriu rovnako ako je to aj pri lietadlách.

Materiály

Akrylonitrilbutadiénstyrén - väčšina výrobcov originálnych doplnkov vyrába spojlery z liateho plastu ABS s rôznymi prímesami, ktoré spolu tvoria lacný, plastický, ale krehký materiál. Krehká stavba je hlavnou nevýhodou plastových variantov.
Sklolaminát - používa sa na výrobu automobilových dielov pre nízke náklady na výrobný proces. Sklolaminátové spojlery sa skladajú zo sklolaminátovej výplne upevnenej syntetickým dechtom. Laminát je dostatočne trvanlivý a funkčný, ale je nerentabilný pre sériovú výrobu.
Kremík - v počiatkoch veľa autodielov bolo vyrábaných z kremík-organických polymérov. Hlavnou výhodou tohto materiálu je fenomenálna plastickosť. Kremík má veľmi vysokú tepelnú charakteristiku a zaisťuje dlhú životnosť výrobku.
karbónový kompozit (karbón, uhlík) - je to najmladší materiál na trhu s autopríslušenstvom. Karbón je ľahký, odolný, ale veľmi drahý materiál. Na rozdiel od bežného sklolaminátu tuhnutie spojovacej živice sa koná v tlakovej komore pri vysokých teplotách.

Iné použitie

Ťažké nákladné automobily ako sú ťahače, môžu mať spojler na streche kabíny, aby sa pretiahla výška, keď je kabína nižšia ako je náves, čo vytvára veľmi neaerodynamický efekt. Na ťahačoch sa spojlery používajú predovšetkým na úsporu paliva a nie na zlepšenie ovládateľnosti.
Maupas (Gers)

Poloha

Obec má rozlohu 9,85 km². Najvyšší bod je položený 136 m n. m. a najnižší bod 70 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oceľový pakt

Oceľový pakt (nem. Stahlpakt, tal. Patto d'Acciaio) oficiálne Pakt o priateľstve a spojenectve medzi Nemeckom a Talianskom bola spojenecká zmluva, podpísaná medzi nacistickým Nemeckom a fašistickým Talianskom, ktorá krajiny zaväzovala k vzájomnej pomoci v prípade ich napadnutia. Bol podpísaný 22. mája 1939 v Berlíne. Podpisovali ho ministri zahraničia Joachim von Ribbentrop a gróf Galeazzo Ciano. Túto spoluprácu prerokovali Adolf Hitler a Benito Mussolini už na stretnutí v Ríme 3. – 9. mája 1939.
Pakt sa skladal z dvoch častí. Prvá bola otvorená deklarácia o pokračovaní spolupráce medzi Nemeckom a Talianskom. Druhá časť, tzv. Tajný dodatkový protokol, hovoril o vzájomnej vojenskej podpore v prípade vypuknutia vojny a vojenskej a ekonomickej spolupráci. Zakazoval stranám aby podpisovali prímerie alebo mier bez súhlasu tej druhej krajiny.
Oceľový pakt bol dôležitou súčasťou spojenectiev štátov Osi a predstavoval jednu z jej hlavných formálnych spojeneckých zmlúv. Hoci bol zamýšľaný na nasledujúcich 10 rokov, fakticky prestal platiť v priebehu roku 1943 s odstránením talianskej fašistickej vlády.
Nikolaj Jegorovič Žukovskij

Uznanie

Okrem množstva akademických hodností a titulov, je jedno mimoriadne významné. Na odvrátenej strane Mesiaca (koordináty 7,8° severnej šírky, 167° západnej dĺžky) bol kráter, ktorý má priemer 81 km, nazvali Nikolaj. J. Žukovskij.
Saint-Crépin-d’Auberoche

Poloha

Obec má rozlohu 9,56 km². Najvyšší bod je položený 241 m n. m. a najnižší bod 140 m n. m.

Obyvateľstvo

Počet obyvateľov obce je 288 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ain

Dejiny

Táto oblasť pôvodne patrila Burgundsku, až kým ju v roku 1601 savojská dynastia nepričlenila k Francúzsku.
Nesles-la-Vallée

Poloha

Obec má rozlohu 13,46 km². Najvyšší bod je položený 162 m n. m. a najnižší bod 33 m n. m.

Obyvateľstvo

Počet obyvateľov obce je 1 831 (2009).
Nasledujúci graf zobrazuje vývoj počtu obyvateľov v obci.
Zdroje: INSEE